Mie ayam

Mi ayam yaiku panganan awujud mi dicampur iwak pitik sing wis dibumboni. Panganan iki diolah kanthi digodhog lan disajekaké nalika isih panas. Mi ayam iki minangka jajanan kang asring ditemoni ing pinggir dalan.

 Jinis 
Manèka tlatah duwé tetenger kang kas ing olahan mi ayam iki. Tuladhané Mi ayam Surabaya iku disajekaké mawa duduh kang kapisah saka mi lan iwak pitiké. Iki duwé ancas supaya para wong mangan bisa nemtokaké dhéwé kepingin duduh kang akèh utawa sethithik utawa malah ora nganggo duduh babar blas. Ing tlatah Surakarta duduh mi ayam disajekaké bareng karo mi lan duduhé luwih kenthel, wernané kasoklatan lan rasané legi. Beda karo duduh mi ayam Surabaya sing bening.

Mi ayam gaya Jakarta lan sabagean kutha Jawa kulon migunakaké pangsit goreng ing duwuré. Pangsit iki digoreng nganti kemripik. Manèka topping uga kadhangkala ditambahake ing mi ayam tuladhané jamur, cèkèr pitik, godhong brambang, bawang goreng.

 Cara nggawé 
Cara nggawé mi ayam ora angèl, lan bisa disinaoni. Nggawé panganan iki ya kuwi:

 Mi 

 250 gr glepung terigu
 50 gr glepung tapioka (pathi)
 100 ml banyu putih
 1 sendhok tèh uyah
 2 endhog pitik

 Janganan 

 Sawi sendhok 1 unting
 Godhong brambang 1 lonjor

 Olahan iwak 

 Iwak pitik tanpa balung 250 gram
 Bawang 3
 Brambang 5
 Laos 1 driji
 Jaé 1 driji
 Lombok abang sak senengé
 Kunir sethithik
 Kécap legi 5 sendhok pangan
 Kécap asin 3 sendhok pangan
 Godhong salam 3 lembar
 Mrica 1 sendhok tèh
 Uyah 1 sendhok tèh
 Gula 2 pasir sendhok tèh

 Ngolah 

 Suntak kabèh woworan mi ing tembor gedhé.
 Ulèni adhonan iku nganti kalis.
 Menawa wis kalis, sèlèhaké menyang gilingan mi.
 Giling adhonan nganti entek, menawa mi wis metu bisa dikepyuri glepung tapioka supaya ora kelèt.
 Godhog banyu ing manci nganti umub.
 Cemplungaké mi ing banyu panas.
 Tunggu nganti mi kemambang banjur di entas.
 Cemplungaké sawi ijo lan godhong brambang.
 Entas janganan iku.
 Rajang iwak pitik dadi kothak-kothak.
 Uleg kabèh bumbu nganti lembut.
 Cepakaké wajan lan lenga gorèng.
 Osèng bumbu menyang wajan.
 Udhak-udhak banjur tambahaké banyu putih.
 Cemplungaké iwak pitik lan tutup.
 Udakara 15 menit banjur dientas.
 Cepakaké mangkok lan tata mi lan sawi.
 Wènèhi iwak lan duduhé.
 Kepyuri brambang goreng lan tambahi pangsit.
 Mi ayam wis bisa disajèkaké.

Kategori:Olah-olahan
Kategori:Mi
Kategori:Panganan

ar:شعرية
ca:Fideus xinesos
cs:Nudle
da:Nudler
de:Nudel
en:Noodle
eo:Nudelo
es:Fideo
fa:نودل
fi:Nuudeli
fr:Nouille
he:אטריות
hi:नूडल
io:Nudlo
is:Núðla
it:Noodles
ja:麺
kk:Кеспе
ko:국수
lt:Makaronai
mrj:Лӓшкӓ
ms:Mi
my:ခေါက်ဆွဲ
nl:Noedels
no:Nudler
pt:Talharim
qu:Phidiyu
ru:Лапша
simple:Noodle
su:Emih
sv:Nudlar
sw:Tambi
th:บะหมี่
vi:Mì sợi
zh:面条
zh-classical:麵
zh-min-nan:Mī
zh-yue:麪